Diari Oficial de la Generalitat Valenciana


Sumari del DOGV 9417, del 01-09-2022 (2022/7875)

RESOLUCIÓ de 29 d'agost de 2022, de la Direcció General de Funció Pública, per la qual s'executa la Sentència 410/2020, de 19 d'octubre, del Jutjat Contenciós Administratiu número 8 de València.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9417

Data del DOGV
:   01-09-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/7875


Data del document
:   29-08-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 29 d'agost de 2022, de la Direcció General de Funció Pública, per la qual s'executa la Sentència 410/2020, de 19 d'octubre, del Jutjat Contenciós Administratiu número 8 de València. [2022/7875]  
Per Resolució de 9 de setembre de 2019, de la Direcció General de Funció Pública, s'adjudiquen destinacions a les persones participants en el concurs de trasllats número 73/2018, per a la provisió de llocs de treball amb rang de direcció, de naturalesa funcionarial, d'administració especial, dels cossos C1-01 administratiu i C2-01 auxiliar, de l'Administració de la Generalitat (DOGV 8632, 11.09.2019).  
Per Resolució de 8 de gener de 2020, de la Direcció General de Funció Pública, en estimació de recursos de reposició, es modifica la Resolució de 9 de setembre de 2019, de la Direcció General de Funció Pública, s'adjudiquen destinacions a les persones participants en el concurs de trasllats número 73/2018, per a la provisió de llocs de treball amb rang de direcció, de naturalesa funcionarial, d'administració especial, dels cossos C1-01 administratiu i C2-01 auxiliar, de l'Administració de la Generalitat (DOGV 8716, 14.01.2020).  
Antonio A. Carrascosa Martínez va plantejar un recurs contenciós administratiu contra la Resolució de 8 de gener de 2020. El Jutjat Contenciós Administratiu número 8 de València, mitjançant la Sentència 410/2020, dictada en el procediment abreujat 189/2020, estima el recurs interposat, i anul·la la resolució contra la qual es recorre quant a la revocació que en aquesta es fa de l'adjudicació del lloc 12600, de cap de negociat fiscal i comptabilitat, i declarant el dret que se li valore amb 8 punts el GDP/DCPR IV del grup C2/D en l'apartat 2,1 de la base cinquena del barem, amb el consegüent dret a mantindre l'adjudicació del lloc 12932, amb efectes econòmics i administratius des del moment en què hagué d'haver pres possessió. Mitjançant la Sentència 187/22, de 9 de març, el Tribunal Superior de Justícia de la Comunitat Valenciana desestima el recurs d'apel·lació interposat per la Conselleria de Justícia, Interior i Administració Pública.  
Atés el criteri jurisprudencial, referent a l'execució dels pronunciaments judicials en matèria de selecció i provisió en la funció pública, considerant que el nou criteri de valoració que ha d'aplicar-se per a complir la sentència està condicionat pels límits de l'equitat, la bona fe, el dret dels particulars o les lleis; que per a la revisió dels actes administratius estableix l'article 110 de la Llei 39/2015, d'1 d'octubre, del procediment administratiu comú, tenint en compte el temps transcorregut des de la presa de possessió de les persones adjudicatàries del concurs 73/2018, i vist que Antonio A. Martínez Carrascosa està ocupant en comissió de serveis el lloc 7338, cap de negociat fiscal i comptabilitat, es considera, amb vista a evitar un major perjudici, resoldre l'adscripció definitiva d'aquest a l'esmentat lloc. El lloc 7338 no té titular, la seua classificació és igual a la del lloc 12174 i Antonio A. Martínez Carrascosa ha donat la seua conformitat per a la seua adscripció amb caràcter definitiu a l'esmentat lloc.  
  
D'acord amb el que s'ha exposat, fent ús de les competències atribuïdes en l'article 11 del Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública, resolc:  
  
Primer  
Atorgar a Antonio A. Carrascosa Martínez una puntuació de 8 punts en l'apartat 2,1) grau de desenvolupament professional, i una puntuació total de 47,40 punts, en el concurs de trasllats 73/2018.  
  
Segon  
Adjudicar, en execució de la Sentència 410/2020, del Jutjat Contenciós Administratiu 8 de València, el lloc 7338, cap de negociat fiscal i comptabilitat, classificat C1/C2 16 E022 i adscrit a la Conselleria d'Hisenda i Model Econòmic, a Antonio A. Martínez Carrascosa amb NRP \*\*\*5698\*\*\*.  
  
Tercer  
El cessament en l'actual lloc es produirà d'ofici el dia en què es publique aquesta resolució en el Diari Oficial de la Generalitat Valenciana, i, la presa de possessió, l'endemà del cessament, amb efectes econòmics i administratius de l'1 d'octubre de 2020.  
  
Contra aquesta resolució, les parts legitimades podran promoure incident d'execució de sentència, davant el Jutjat Contenciós Administratiu número 5 de València, de conformitat amb el que es disposa en l'article 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 29 d'agost de 2022.- El director general de Funció Pública: David Alfonso Jarque.